4.5.2020.

MATEMATIKA

Ponovimo što smo naučili o pravokutniku i kvadratu.

Za početak riješite zadatke u ZZ na str. 72.

Pravokutnik ima četiri stranice, četiri vrha i četiri prava kuta.

Nasuprotne stranice pravokutnika su istih duljina i one su usporedne.

Susjedne stranice pravokutnika su okomite i imaju jednu zajedničku točku ( vrh u kojem se spajaju).

Kvadrat je pravokutnik koji im sve četiri stranice jednakih duljina.

Danas ćemo naučiti crtati pravokutnik i kvadrat. Pripremite geometrijski pribor i otvorite udžbenik na str. 82. Slijedite upute , korak po korak

1. Nacrtat ćemo pravokutnik ABCD
2. /AB/ = 5 cm (Čitamo: duljina dužine AB je 5 cm)

/AD/ = 2 cm

1. Nacrtajte pravac p i na njemu označite točku A
2. U točki A nacrtajte pravi kut
3. U otvor šestara uzmite duljinu dužine AB i prenesite je na pravac p počevši od točke A.
4. Novu točku imenujte slovom B.
5. Zatim u otvor šestara uzmite duljinu dužine AD i prenesite je na drugi pravac (onaj koji je okomit na pravac p) počevši od točke A.
6. Novu točku imenuj slovom D.
7. Pomoću dva trokuta nacrtajte pravac usporedan s dužinom AB počevši od točke D.
8. U otvor šestara uzmite duljinu dužine AB i prenesite na pravac (usporedan s pravcem p) počevši od točke D.
9. Novu točku imenujte slovom C.
10. Spojite točke C i B.

Pokušajte sada riješiti 1.zadatak iz udžbenika na str. 83.

Sada ćemo nacrtati kvadrat ABCD. Duljina dužine AB je 4 cm. Prisjeti se: Kvadrat je pravokutnik kojemu su sve stranice jednakih duljina.

Kvadrat crtamo na isti način kao i pravokutnik. Slijedi upute korak, po korak.

3. Nacrtajte pravac p i na njemu označite točku A

4. U točki A nacrtajte pravi kut

5. U otvor šestara uzmite duljinu dužine AB i prenesite je na pravce počevši od točke A ( na pravac p i na pravac koji je okomit na pravac p).

6. Nove točke imenujte slovima B i D.

7. Pomoću dva trokuta nacrtajte pravac usporedan s dužinom AB počevši od točke D.

7. Zatim u otvor šestara opet uzmite duljinu dužine AB i prenesite je na drugi pravac (onaj koji je usporedan s pravcem p) počevši od točke D.

8. Istu duljinu dužine prenesite iz točke B.

9. Upravo ste dobili točku C.

9. Spojite točke B i C.

Pokušajte sada riješiti 2.zadatak iz udžbenika na str. 83.

Oni hrabriji mogu pokušati riješiti i 3. zadatak.

U radu će vam pomoći demonstracija učiteljice Gordane (Nastava na daljinu, HRT 3 – 18.3.2020. (od 1.31-1.40 ) <https://www.youtube.com/watch?v=SN5ZP2cvvQg>

Pogledajte i ovu demonstraciju. Vjerujem da ćete uspjeti u radu.

<https://www.youtube.com/watch?v=y74lTgbu7kk>

**PLAN PLOČE 4.5.2020.**

